11/Sv. 126 Službeni list Europske unije 47 31990R0643 20.3.1990. SLUŽBENI LIST EUROPSKIH ZAJEDNICA L 74/7 UREDBA VIJEĆA (EEZ) br. 643/90 od 5. ožujka 1990. o izmjeni Uredbe (EEZ) br. 2841/72 o zaštitnim mjerama predviđenim u Sporazumu između Europske ekonomske zajednice i Švicarske Konfederacije VI]EĆE EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, a posebno njegov članak 113., uzimajući u obzir prijedlog Komisije, budući da je 31. listopada 1989. potpisan Dodatni protokol uz Sporazum između Europske ekonomske zajednice i Švicarske Konfederacije s ciljem uklanjanja i sprečavanja količinskih ogra- ničenja izvoza ili mjera s istovrsnim učinkom ('); budući da se Protokolom predviđa da se u Sporazum umetne posebna zaštitna klauzula kojom bi se ublažili problemi do kojih može doći zbog ukidanja ograničenja izvoza; budući da bi provedbene odredbe trebalo utvrditi izmjenom Uredbe (EEZ) br. 2841/72 (?); budući da se člankom 7. navedene Uredbe predviđa da Komisija može, kako bi se izbjeglo ugrožavanje jedinstva zajedničkog tržišta, prema potrebi i na temelju iskustva predložiti izmjene Uredbe, a posebno njezinog članka 4. stavka 3.; budući da bi u kontekstu uspostavljanja unutarnjeg tržišta u 1992., trebalo ukinuti nacionalne zaštitne mjere i zamijeniti ih postupkom Zajednice u skladu s detaljnim pravilima koja je utvrdilo Vijeće Odlukom 87/373/EEZ (?), DONIJELO JE OVU UREDBU: Jedini članak Uredba (EEZ) br. 2841/72 mijenja se kako slijedi: 1. U članku 1. stavku 1. riječi ,za donošenje mjera, predviđenih člancima 22., 24. i 26. Sporazuma" zamjenjuje se sa ,za donošenje mjera, predviđenih člancima 22., 24., 24.a i 26. Sporazuma". . Članak 4. zamjenjuje se sljedećim: Članak 4. 1. — Ako izvanredne okolnosti zahtijevaju hitno djelovanje u situacijama navedenim u člancima 24., 24.a i 26. Spora- zuma ili u slučaju izvoznih potpora koje imaju izravan i trenutni učinak na trgovinu, mjere predostrožnosti pred- viđene člankom 27. stavkom 3. točkom (e) Sporazuma mogu se donijeti u skladu s postupkom koji slijedi. 2. — Komisiji pomaže odbor koji se sastoji od predstavnika država članica, a njime predsjedava predstavnik Komisije. Odbor se sastaje kad ga sazove predsjednik. Predsjednik odbora države članice odmah obavješćuje o svim odgovara- jućim informacijama. 3. — Nakon savjetovanja s odborom, Komisija može odlučiti o odgovarajućim mjerama na vlastitu inicijativu ili na zahtjev države članice. O odluci Komisije, koja se primjenjuje odmah, službeno se obavješćuju sve države članice. 4. — Kad država članica zatraži od Komisije da poduzme mjere, Komisija donosi odluku u roku od najviše pet radnih dana nakon primitka zahtjeva. 5. — Bilo koja država članica može o odluci Komisije obavi- jestiti Vijeće u roku od najviše pet radnih dana od primitka obavijesti o odluci. Vijeće može, kvalificiranom većinom, donijeti drukčiju odluku u roku od najviše deset radnih dana od primitka odluke Komisije." . Članak 7. prestaje važiti. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 5. ožujka 1990. (') SL L 295, 13.10.1989., str. 29. () SL L 300, 19.12.1972., str. 284. (*) SL L 197, 18.7.1987., str. 33. Za Vijeće Predsjednik G. COLLINS